Video: 'n Christelike perspektief op Covid-19 | Maroela Media
Jan Matthysen (35) 'n senior leraar van die Kruisgenerasie-gemeente in Middelburg, en sy vrou Mariska. (Foto: Facebook.)
Jan Matthysen (35) 'n senior leraar van die Kruisgenerasie-gemeente, 'n Volle Evangelie Kerk (VEK) in Middelburg, het verlede week 'n video gemaak met 'n paar gedagtes uit 'n Christelike perspektief oor die Covid-19-virus. Dié video het intussen soos 'n veldbrand op sosialemediaplatforms versprei.
"Ek het gesien die media slaan hard met hulle beriggewing oor die virus, en het toe opgemerk 'n paar van my Facebook-vriende raak heeltemal paniekerig oor die situasie met die virus.
"Dit was vir my belangrik om almal in dié tyd te herinner wie Jesus is: Hy is die Prins van vrede en ons mag nie toelaat dat enigiets ons vrede steel nie."
Hy sê hy is verbaas om te hoor hoe ver en wyd dié video met 'n boodskap van hoop al versprei het, maar hy is dankbaar dat dit soveel mense wel kon bereik.
Matthysen se gemeente het op 6 Maart bymekaar gekom om saam te bid teen die virus.
Hy het die volgende gebed in die video gedeel:
"Vader, mag U elkeen se hart beskerm. Mag U hoop gee en mag U gee dat vrees nie deel word van elke persoon se lewe nie, en mag ons op 'n plek wees waar ons as gelowiges ons hoop in U plaas. En te weet dat U die Een is wat vir ons veg, dat U die Een is wat vir ons staan en U is die Een wat ons beskerm.
"Ons verklaar dat die Naam van Jesus baie groter is as die naam van koronavirus. Ons bid dit in die naam van Jesus. Amen."
koronavirus Middelburg video
Amen Amen en nogmaals Amen
Slaan die spyker oppie koppie!!
My God is groter as enige virus. Hy sal ons beskerm en Sy engele opdrag gee om oor ons te waak en hierdie vyand te beveg. Sterkte mense en vertrou